Document ID: 32005R1810

32005R1810
L 291/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1810/2005 НА КОМИСИЯТА
от 4 ноември 2005 година
относно ново разрешение за добавка в храните за животни за срок от 10 години, относно безсрочно разрешение за някои добавки в храните за животни и относно временно разрешение за нови употреби на някои вече разрешени добавки в храните за животни
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките в храните за животни (1), и по-специално член 3, член 9, член 9г, параграф 1 и член 9д, параграф 1 от нея,
като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване в храненето на животните (2), и по-специално член 25 от него,
като има предвид, че:
(1)
Регламент (ЕО) № 1831/2003 предвижда да бъдат издавани разрешителни за добавки за използване в храненето на животните.
(2)
Член 25 от Регламент (ЕО) № 1831/2003 предвижда преходни мерки за заявленията за разрешаване употребата на добавки към храните, които са били подадени съгласно Директива 70/524/ЕИО преди датата на влизане в сила на Регламент (ЕО) № 1831/2003.
(3)
Заявленията за разрешаване употребата на добавките, изброени в приложенията към настоящия регламент, са били подадени преди датата на влизане в сила на Регламент (ЕО) № 1831/2003.
(4)
Първоначалните становища по тези заявления, предвидени по силата на член 4, параграф 4 от Директива 70/524/ЕИО, бяха изпратени на Комисията преди датата на влизане в сила на Регламент (ЕО) № 1831/2003. Поради това тези заявления следва да продължат да бъдат третирани съгласно член 4 на Директива 70/524/ЕИО.
(5)
Употребата на препарата за стимулиране на растежа „Formi LHS (калиев биформат)“ бе разрешена временно за първи път за бозаещи прасета и за прасета за угояване с Регламент (ЕО) № 1334/2001 на Комисията (3). Лицето, което отговаря за пускането в обращение на препарата „Formi LHS (калиев биформат)“, подаде заявление за разрешаване на употребата му за срок от 10 години. Оценката показва, че са спазени изискванията, установени в член 3а от Директива 70/524/ЕИО за издаването на такова разрешително. Употребата на този препарат, посочена в приложение I, следва съответно да бъде разрешена за срок от 10 години.
(6)
Употребата на добавката „клиноптилолит от утаечен произход“, като член на групата свързващи вещества, противоспичащи вещества и коагуланти, бе разрешена временно за първи път за прасета, пилета и пуйки за угояване и за едър рогат добитък и сьомга с Регламент (ЕО) № 1887/2000 на Комисията (4). В подкрепа на заявление за разрешаване на употребата на тази добавка без ограничение във времето бе предоставена нова информация. Оценката показва, че са спазени изискванията, установени в член 3а от Директива 70/524/ЕИО за издаването на такова разрешение. Употребата на тази добавка, както е посочена в приложение II, следва съответно да се разреши без ограничение във времето.
(7)
Употребата на добавката „натриев фероцианид“ като член на групата свързващи елементи, противослепващи и коагуланти, бе разрешена временно за първи път за всички видове или категории животни с Регламент (ЕО) № 256/2002 на Комисията (5). В подкрепа на заявление за разрешаване на употребата на тази добавка без ограничение във времето бе предоставена нова информация. Оценката показва, че са спазени изискванията, установени в член 3а от Директива 70/524/ЕИО за издаването на такова разрешение. Употребата на тази добавка, специфицирана в приложение II, следва съответно да бъде разрешена без ограничение във времето.
(8)
Употребата на добавката „калиев фероцианид“ като член на групата свързващи елементи, противослепващи и коагуланти, бе разрешена временно за първи път за всички видове или категории животни с Регламент (ЕО) № 256/2002 на Комисията. В подкрепа на заявление за разрешаване на употребата на тази добавка без ограничение във времето бе предоставена нова информация. Оценката показва, че са спазени изискванията, установени в член 3а от Директива 70/524/ЕИО за издаването на такова разрешение. Употребата на тази добавка, както е посочено в приложение II, следва съответно да бъде разрешена без ограничение във времето.
(9)
Употребата на ензимния препарат ендо-1,4-бета-ксиланаза, образуван от микроорганизма Trichoderma longibrachiatum (CNCM MA 6-10 W), бе разрешена временно за първи път за кокошки носачки с Регламент (ЕО) № 418/2001 на Комисията (6). В подкрепа на заявление за разрешаване на употребата на този ензимен препарат без ограничение във времето бе предоставена нова информация. Оценката показва, че са спазени изискванията, установени в член 3а от Директива 70/524/ЕИО за издаването на такова разрешение. Употребата на този ензимен препарат, както е посочено в приложение III, следва съответно да бъде разрешена без ограничение във времето.
(10)
Употребата на микроорганичния препарат Enterococcus faecium (NCIMB 11181), бе разрешена без ограничение във времето за телета и за бозаещи прасенца с Регламент (ЕО) № 1333/2001 на Комисията (7). В подкрепа на заявлението за разширяване обхвата на разрешението за употребата на този микроорганичен препарат без ограничение във времето и за пилета за угояване бе предоставена нова информация. На 13 април 2005 г. Европейският орган за безопасност на храните (EFSA) даде положително становище за безопасността на употребата на тази добавка за категорията животни „пилета за угояване“, при спазване на условията за употреба, установени по силата на приложение IV към настоящия регламент. Оценката показва, че са спазени изискванията, установени в член 9д, параграф 1 от Директива 70/524/ЕИО за издаването на такова разрешение. Употребата на този микроорганичен препарат съгласно приложение IV следва съответно да бъде временно разрешена за срок от четири години.
(11)
Употребата на микроорганичния препарат Enterococcus faecium (СЕСТ 4515) бе разрешена временно за първи път за бозаещи прасета и за телета с Регламент (ЕО) № 654/2000 на Комисията (8). В подкрепа на заявлението за разширяване обхвата на разрешението за употребата на този микроорганичен препарат и за пилета за угояване бе предоставена нова информация. На 13 април 2005 г. Европейският орган за безопасност на храните (EFSA) даде положително становище за безопасността на употребата на тази добавка за категорията животни „пилета за угояване“, при спазване на условията за употреба, установени по силата на приложение IV към настоящия регламент. Оценката показва, че са спазени изискванията, установени в член 9д, параграф 1 от Директива 70/524/ЕИО за издаването на такова разрешение. Употребата на този микроорганичен препарат съгласно приложение IV следва съответно да бъде временно разрешена за срок от четири години.
(12)
Оценката на тези заявления показва, че е необходимо да бъдат предвидени определени процедури, за да се защитят работниците от излагане на вредното въздействие на добавките, посочени в приложенията. Тези мерки за защита следва да бъда осигурени с прилагането на Директива 89/391/ЕИО на Съвета от 12 юни 1989 г. за въвеждане на мерки за насърчаване на подобрения в областта на безопасните и здравословни условия на труд на работниците (9).
(13)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Разрешава се употребата като добавка при храненето на животни на препарата от групата „Стимуланти на растежа“, така както е посочена в приложение I, за срок от 10 години и при условията, определени в същото приложение.
Член 2
Разрешава се употребата като добавка при храненето на животни на хранителните добавки от групата „Свързващи елементи, противослепващи и коагуланти“, така както са посочени в приложение II, без ограничение във времето и при условията, определени в същото приложение.
Член 3
Разрешава се употребата като добавка при храненето на животни на препарата от групата „Ензими“ съгласно приложение III, без ограничение във времето и при условията, определени в това приложение.
Член 4
Временно се разрешава употребата като добавка при храненето на животни на препаратите от групата „Микроорганизми“ съгласно приложение IV, за срок от 4 години и при условията, определени в това приложение.
Член 5
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 ноември 2005 година.

Labels: 16
17
0
3
6